The Witcher 3: Wild Hunt

The Witcher 3: Wild Hunt (בפולנית: Wiedźmin 3: Dziki Gon; בתרגום חופשי לעברית: המכשף 3: ציידי הפרא) הוא משחק וידאו מסוגת התפקידים-הרפתקאות-פעולה מגוף שלישי בעל עולם פתוח שפותח והופץ על ידי חברת CD Projekt RED הפולנית. המשחק הוכרז בפברואר 2013 ויצא לאור לפלטפורמות Microsoft Windows, PlayStation 4 ו-Xbox One ב-19 במאי 2015, לקונסולת המשחקים Nintendo Switch ב-15 באוקטובר 2019 ועתיד לצאת לקונסולות המשחקים PlayStation 5 ו-Xbox Series X/S ב-14 בדצמבר 2022. המשחק הוא השלישי בטרילוגיית The Witcher וההמשך למשחקים The Witcher ו-The Witcher 2: Assassins of Kings ומבוסס על סדרת ספרים בעלת אותו שם שנכתבה על ידי הסופר הפולני אנדז'יי סאפקובסקי, אבל עלילת המשחק מתרחשת לאחר עלילת הספרים.

המשחק משוחק מנקודת מבט של גוף שלישי. השחקן נכנס לנעליו של הפרוטגוניסט גראלט מריוויה (באנגלית: Geralt of Rivia), מכשף (באנגלית: Witcher, בפולנית: Wiedźmin; קרי: וויֵדמִין) אשר נמצא במסע ארוך דרך האדמות של ממלכות הצפון, כאשר נודע לו כי בתו המאומצת - סירי - חזרה לעולמו, ונתונה לאיום מצד כוח אפל ורב-עוצמה הידוע בשם "ציידי הפרא" (Wild Hunt). השחקן נלחם כנגד הסכנות בעולם בעזרת חרבות וקסמים, בעודו מתקשר עם ה-NPC בעולם ומשלים משימות צד ומשימות ראשיות. השחקן לרוב נע רגלית, ולמרחקים גדולים נע באמצעות רכיבה על סוסתו של גארלט - רואץ'.

== משחקיות ==
מפת העולם של המשחק (לא כולל דוכסות טוסאן שנמצאת בחלק הדרומי)
The Witcher 3: Wild Hunt גדול פי 30 מאשר המשחקים הקודמים בסדרת "The Witcher", דבר הדורש מהשחקן לשוט בסירה במקומות מסוימים ובמקומות אחרים לרכב על סוס. אף על פי כן, אפשרות ה-"מסע מהיר" לאזורים שנחקרו גם כן אפשרית. The Witcher 3 תואר כ-"גדול יותר מ-Skyrim ב-20%". הרבה מפעולות השחקן משפיעות על העולם, למספר רב של קווסטים יש אפשרות להשלימם בכמה דרכים והתוצאות שונות בהתאם. CD Projekt RED צפתה שנדרש 100 שעות להשלמת המשחק, 50 שעות להשלמת הסיפור הראשי והמשימות הראשיות ו-50 השעות הנוספות כדי להשלים את משימות הצד. המשחק מציע עולם פתוח ענקי, שהשחקן יכול לשוטט בו כמעט בחופשיות מוחלטת, בהתאם לחלק שבו נמצא בסיפור. המשחק מציע מחוזות שונים:
*Kaer Morhen - טירה עתיקה בה שוכן בית הספר "הזאב" למכשפים, אליו גראלט משתייך.
*White Orchard, כפר קטן בדרום ממלכת Temeria, וסביבותיו.
*הארמון המלכותי בויזימה (Vizima) - אזור לא גדול שבו יושב קיסר אימפריית נילפגארד (Nilfgaard)
*הממלכות הצפוניות (The Northern Realms) שכלולים בה מחוז Velen בדרום, והעיר החופשית Novigrad ("נוביגרד") וסביבותיה בצפון.
*איי סקליגה (The Skellige Isles) - ארכיפלג שממוקם דרומית-מערבית ל־Velen שכולל 5 איים מרכזיים מיושבים ומגוון רב עוד יותר של איים קטנים ובלתי מיושבים.
*דוכסות טוסאן (Toussaint) - אזור חדש שהופיע בחבילת ההרחבה Blood and Wine והדרומי ביותר במפה.
בכל מחוז נמצאים מספר כפרים קטנים, שלכל אחד מהם תנאים כלכליים וחברתיים עצמאיים ושונים. נילפגארדאים, לדוגמה, אשר ממעמד האצולה נראים מתנשאים לבני מעמד נמוך יותר כדוגמת גארלט. העולם הפתוח מאוד אינטראקטיבי אפילו ביחס למשחקי העולם הפתוח הטובים ביותר ומציע כפרים נטושים, מערות ויערות רדופים. אפשרות נוספת שקיימת במשחק היא שלכל מחוז וכפר יש מפלצות שונות, חלקן באות רק בלילה.

בעודו דומה למשחקים הקודמים, Wild Hunt השתפר ממספר היבטים בהשוואה למשחקים הקודמים. מערכת הקרב סובבת סביב מערכת משחק פעולה-תפקידים לצד שימוש בקסמים. מערכת הלחימה חודשה רבות ביחס למשחקים הקודמים. Wild Hunt הציג מספר מכניקות חדשות, ביניהם "Witcher-sense", לחימה על גבי סוס, שחייה מתחת למים ושימוש בקשת מוצלבת. בנוסף לכך, גראלט יכול לקפוץ, לטפס ולנתר מעל מכשולים קטנים. מכניקת הטיפוס תוארה שהיא "לא בדיוק" כמו Assassin's Creed אלא . אפשרות יצירת פריטים ורקיחת שיקויים קיימת, כמו במשחקים הקודמים, אלא שהיא שונתה מהמערכת שקיימת ב-The Witcher 2. חמשת סימני המכשף (Witcher signs) חזרו, אך לכל אחד מהם יש צורה חלופית שניתן להשתמש בה. השחקן יכול לבנות את דמותו מתוך שלושה היבטים: לחימה, קסם ואלכימיה.

המשחק מציעה מערכת בינה מלאכותית מתקדמת וסביבות דינמיות. מערכת היום-לילה משפיעה על מפלצות מסוימות ועל כוחן, בדומה ליצור המיתולוגי אדם זאב שמקבל את כוחו בליל ירח מלא. המשחק גם כולל מערכת זקן דינמית שבה הזקן של גראלט גודל בעודו מסתובב בעולם. סירי, לוחמת חרב יוצאת דופן עם כוחות מיתולוגיים שהופיעה בסאגת ספרי "המכשף", היא דמות שניתן לשחק בה במהלך המשחק. גוונט (באנגלית: Gwent) הוא משחק קלפים מסוג משחקי צבירה שניתן לשחק בתוך המשחק והמחליף של משחקי הקוביות מהכותרים הקודמים.

== עלילה ==
תמונת מסך מהמשחק - גראלט בעיר אוקסנפורט

=== רקע ===
The Witcher 3: Wild Hunt מסכם את סיפורו של המכשף גארלט מריוויה, הפרוטגוניסט של הסדרה, סיפור שעד כה כוסה בשני המשחקים הקודמים בטרילוגיה. בהמשך ל-The Witcher 2, אלה שהיו צריכים את גראלט נעלמו. גארלט מנסה להמשיך הלאה עם חייו, יוצא למשימה חדשה ואישית בעוד סדר העולם עצמו הולך להשתנות.

=== סיפור ===
The Witcher 3: Wild Hunt ממשיך ישירות את האירועים מ-The Witcher 2: Assassin of Kings. המשחק מתחיל בכך שגארלט, המכשף ("וויטצ'ר") וגיבור הסדרה, חולם על קאר מורהן (Kaer Morhen), בית ספר למכשפים שעומד בשיממונו. הקוסמת ינפר מוונגרברג, אהובתו של גראלט, פונה אליו שהיא מפחדת לגבי בתו המאומצת סירי, מכשפה צעירה באימונים וביתם המאומצת, שמתאמנת ללא רשות. גארלט מוצא את סירי ומחזיר אותה בחזרה לווזימיר, המורה שלה. למרות זאת, ה-Wild Hunt (בתרגום חופשי: ציידי הפרא), צבא רפאים שרק הופעתם מסמנת את תחילת סוף העולם, חוטפים את סירי. גארלט מתעורר ומבין כי הוא רק חלם חלום רע והוא עדיין במסע חיפושים כדי למצוא את יניפר, ביחד עם המאסטר שלו ווזימיר (Vesemir).

בעודו מחפש את ינפר בכפר קטן של ממלכת טמיריה בשם "וואייט אורצ'ארד", גארלט נפגש עם הקצין האחראי על הכפב, נילפגארדאי בשם פיטר סהאר גווינלו, שמציע לו חוזה שבמסגרתו על גארלט להרוג גריפין שמאיים על תושבי הכפר, תמורת מסירת מיקומה של ינפר. ינפר מוצאת את גארלט ווזימיר לאחר אירוע אלים בפונדק ומספרת לגארלט על אֶמְהִר וָאַר אֶמֶרִיס (Emhyr var Emeris), קיסר אימפריית נילפגארד שזימן אותו לווזימה, בירת ממלכִת טמריה הכבושה בידי אימפריית נילפגארד. בדרכם לווזימה, גארלט ויניפר נתקלים במארב של חיילים מ"ציידי הפרא" אך ינפר מצליחה להוציא אותה ואת גארלט בשלום על ידי טלפורטציה. בווזימה, אמהר מצווה על גארלט למצוא את ביתו הביולוגית, סִירִילַה "סִירִי" פִיאוֹנַה אֱלֶן רִיאָנוֹן (Cirilla "Ciri" Fiona Elen Riannon), שחזרה ביחד עם "ציידי הפרא", צבא הרפאים שנחוש לתפוס אותה ולהשתמש בכוחות "הדם הקדמון" שלה.

בוולן, גארלט מגלה כי המרגל הנילפארדי שהיה אמור ליצור קשר איתו, עונה למוות על ידי ציידי הפרא. מכתבי המרגל מובילים אותו לפִילִיפּ סְטֱרֶנְגֶ'ר, אשר ידוע בכינוי "הברון המגואל", שנותן לגארלט משימה למצוא את אשתו וביתו בתמורה למידע על סירי. לאחר שגארלט למד שהברון התעלל באשתו והתמודד עם גופת הילד המת של הברון, החיפוש מוביל אותו לדייג שראה את האישה נלקחת על ידי שד בעוד שהבת ברחה לאוקסנפורט (Oxenfurt). גארלט פוגש בקירה מץ (Keira Metz), קוסמת ומכרית ותיקה שמובילה אותו לשלוש ישויות עתיקות יומין הנקראות "גבירות היער" (Ladies of the Wood) באזור הקרוי "קרוקבאג בוג" (Crookback Bog, בתרגום חופשי: ביצת הגיבן) לאחר שברח מהצייד במעבדה אלפית עתיקה. גארלט פוגש את "גראן" (Gran) שמטפלת בילדים יתומים, שמפגישה בין גארלט לגבירות. הגבירות נותנות לגארלט משימה שבה על גארלט להתמודד עם "הולוק הלוחש" (Whispering Hollock) בתמורה למידע על מיקומה של סירי. גארלט לומד ש"גראן" היא בעצם אנה, אשתו של הברון, וגבירות היער מחזיקות אותה בתור בת ערובה. בנוסף בוולן, גארלט יכול להיפגש עם לת'או (Letho) מהמשחק הקודם (אם השחקן לא הרג אותו ב-The Witcher 2), לנקות מגדל מקולל בשביל קירה ולעזור לברון לשחרר את אשתו מגבירות היער מה שמוביל לתוצאות שונות שנקבעות על ידי דרך ההתמודדות של גארלט כנגד הולוק הלוחש.

בנוביגרד, גארלט פוגש את טריס מריגולד (Triss Merigold), קוסמת ומכרה ותיקה, שמורה לו לפגוש את האוניירומנסרית קורין טִילִי (Corinne Tilly), שיכולה לפרש חלומות. קורין מובילה אותו להורסאן ג'וניור (Whoreson Junior, בתרגום חופשי: "בנזונה" הבן), אחת מארבעת מנהיגי העולם התחתון של העיר נוביגרד ולמסע הצלת דנדליון (Dandelion), מכר ותיק, שנתפס לאחר שוד שנכשל. גארלט מוצא את "בנזונה" בעזרת סִיגִיסְמוּנְד דִיקְסֶטְרַה (Sigismund Djikstra) והמלך רָדוֹבִיד ה-5 "הקשוח" (Radovid V "The Stern") מושל ממלכת רדניה (Redania), שהשתמש בבנזונה ג'וניור בתור מרגל בנוביגרד. גארלט וחברו זוֹלְטַן צִ'יוָי (Zoltan Chivay) מחלצים את דנדוליין מציידי המכשפות בעזרתו של מחליף-צורות בשם דוּדוּ (Dudu) ובעזרת פְּרִיסִילַה (Priscilla), מחזאית ומושאת אהבתו של דנדוליין. בנוסף בנוביגרד, גארלט יכול לעזור לטריס להבריח את הקוסמים והקוסמות מהעיר (ויכול להוביל לרומן איתה), לעזור לדנדוליין עם הפתיחת הקברט שלו, להתמודד עם רוצח סדרתי שתקף וכמעט רצח את פריסילה וכן לעזור במשימת התנקשות בחיי המלך רדוביד ביחד עם דיקסטרה, ורנון רוץ' (Vernon Roche), ווס (Ves) וט'אלר (Thaler).

עם חילוצו של דנדליון, גראלט מגלה כי סירי אמנם הייתה אצלו והצליחה לברוח מרודפיה ובדרכה עזבה את נוביגראד לאיי סקליגה (Skellige), ארכיפלג שהשליטה בו מחולקת בין השבטים שונים המאכלסים את האי. בסקליגה גראלט פוגש את ייניפר שחוקרת אזור שבו התרחש פיצוץ מכושף ושיש בינו קשר אפשרי עם סירי. גראלט וייניפר משתתפים בהלוויה של מלך האיים ונקלעים לקונפליקט על כס הירושה, וההחלטות שגראלט יעשה יקבעו מי יהיה היורש מבין שלושת היורשים הפוטנציאליים. גראלט וייניפר גונבים מסכה מכושפת מדרואיד בשם ארמיון שמאפשרת לחובש אותה לראות אירועים מן העבר. בעזרת המסכה הם מגיעים למקום בו התרחש הפיצוץ ובעזרתה הם מגלים כי סירי ברחה לאי "לוטופן" בארכיפלג. הם מגיעים לשם רק כדי לגלות כי האי הותקף בידי ציידי הפרא אך סירי הצליחה להימלט בעזרת אדם בשם "סקאאל", שהוגלה מכפרו ומת בניסיון לגאול את עצמו. ייניפר משתמשת בכישוף העלאה באוב כדי להעלות את נשמתו מהמתים כדי לשאול אותו על סירי. הוא מגלה לה כי לאחר שהציל אותה מציידי הפרא הוא ראה יצור מעוות בסירה הרחק מהאי. גראלט מגיע למסקנה כי היצור המעוות הוא לא אחר מאשר אומה ((uma (ugliest man alive בתרגום חופשי: המגעיל באדם ). יצור שבו זכה הברון בהתערבות. בנוסף לכך, גראלט עשוי לעזור לייניפר להתיר כישוף (שהוטל על ידי ג'ין מפלצתי) ובכך להגיע לרומן איתה.

גראלט חוזר לאחוזה של הברון המגואל ומוציא את "אומה" משם, ומתברר כי צורתו המעוותת היא תוצאה של קללה שהוטלה עליו וכי ייתכן שהאדם הלכוד בתוך הגוף המעוות הוא לא אחר מאשר סירי. הם מחליטים לקחת את היצור לקאר מורהן (אותו המבצר מתחילת המשחק, שבו התקיים בית הספר למכשפים שגראלט משתייך אליו) כדי להסיר ממנו את הקללה. ייניפר, גראלט וחבריו המכשפים הסירו את הקללה בהצלחה רק כדי לגלות שהיצור הוא לא אדם אלא עלף בשם אוולאך'. אוולאך' מגלה להם כי לאחר שציידי הפרא תקפו בלוטופן הוא שיגר אותה לאי מסתורי בארכיפלג בשם "אי הערפלים" שם סירי יכלה להתחבא בבטחה מפני ציידי הפרא. גראלט מחליט להגיע לשם ולהציל אותה אך הוא מבין שהיא תמשוך איתה את ציידי הפרא לכל מקום שהיא תגיע אליו. לכן גראלט מחליט להביא אותה לקאר מורהן ולאסוף חבורה של אנשים מבעלי בריתו כדי להיערך כנגד ציידי הפרא. לאחר שהוא מגייס את בעלי בריתו בהצלחה הוא מטייל לאי הערפלים שם הוא מוצא את סירי, מחוסרת הכרה, בתוך בית ששייך לננסים שעזרו להחביא ולשמור עליה. לאחר שסירי מתעוררת היא מגלה למה ציידי הפרא מחפשים אותה: אראדין, מלך ציידי הפרא, הוא עלף שעולמו המקורי נחרב בידי אסון שידוע בשם "הקיפאון הלבן" ולכן הוא נחוש בדעתו להשתמש בכוחה של סירי כדי לכבוש את העולם הנוכחי, אליו הוא הגיע. גראלט ביחד עם סירי ובעלי בריתו מתאספים בקאר מורהן שם מתחולל קרב איתנים בין גראלט ובעלי בריתו לבין צבא חיילי האופל והמפלצות של ציידי הפרא. במהלך הקרב אראדין מתערב ושולח את אילמרית', עלף והגנרל של צבא ציידי הפרא, לתפוס את סירי. ויזימיר מנסה להילחם נגדו כדי להציל את סירי אך אילמרית' קוטל אותו באכזריות, מה שמעורר את כוחותיה הרדומים של סירי שפורצים ללא שליטה ומצליחים להרחיק את אראדין וציידי הפרא מהאזור, ובכך הקרב מסתיים בתבוסת ציידי הפרא. בסופו של דבר אוולאך' מצליח להשיג שליטה בכוח המתפרץ של סירי לפני שהיא תהרוס את כל האזור. בסופו של דבר החבורה עורכת הלווייה לויזימיר שם הם שורפים את גופתו לאות כבוד.

גראלט וסירי
כנקמה, גראלט וסירי מגיעים לוולן שם הם מחליטים לקטול את אילמרית' ו"גבירות היער" - שלוש המכשפות שכרתו ברית עם ציידי הפרא. גראלט מחסל את אילמרית', וסירי נשלחת לטפל בגבירות שם היא מצליחה לחסל את כולן פרט לאחת: וויבס (Weavess, תרגום חופשי: הטווה) שעל סף מוות היא מצליחה להפוך ללהקת עורבים ולגנוב את התליון של ויזימיר. גראלט וסירי בנוסף לכך עוזרים לטריס וייניפר להקים מחדש את "לשכת הקוסמות" כדי להוות כוח נוסף נגד ציידי הפרא. גראלט בנוסף לכך לומד גם על "אבן השמש" המוחבאת בסקליגה שבעזרתה הוא יוכל לפתות את אראדין וציידי הפרא לתוך מלכודת. גראלט בנוסף לכך יכול לעזור לדיקסטרה ולרוץ׳ להתנקש בחייו של המלך רדוביד, ולאחר מכן להחליט באיזה צד הוא בוחר בסכסוך בין דיקסטרה לרוץ'; תוצאותיו יקבעו מי ימשול בסופו של דבר בנוביגרד ובממלכת הצפון. בעזרת פיליפה אליהארט, קוסמת עיוורת שגראלט שחרר מצפורניו של רדוביד (והיא זאת שהרגה אותו אם גראלט החליט לעזור להתנקש בחייו), הוא מוצא את אבן השמש וביחד הם מחליטים להתאסף באי "אונדויק" בארכיפלג סקליג'ה לקרב המכריע כנגד ציידי הפרא.

על האי, אוולאך' משתמש באבן השמש מה שמושך לשם את ציידי הפרא שתוקפים בכל העוצמה והקוסמות מונעות מציידי הפרא לברוח. סירי וגראלט נלחמים ומביסים את קאראנת'יר, עלף גם כן והקוסם הבכיר של ציידי הפרא, ולאחר תבוסתו גראלט ממשיך לדו-קרב מכריע כנגד אראדין שם הוא נלחם ומביס אותו. לפני מותו, אראדין מזהיר את גראלט מפני כוונותיו הלא כשרות של אוולאך' וכי בכוונתו להביא לעולם את "הקיפאון הלבן" ולהביא לקץ כל הזמנים. ה"קיפאון הלבן" מגיע ומתחיל להחריב את האי כאשר גראלט וייניפר מגיעים למגדל מבודד ששם מסתבר כי אוולאך' פתח שער שממנו ה"קיפאון הלבן" מגיע. לפני שגראלט מתעמת עם אוולאך', סירי מגיעה ומתברר שהכל היה רעיון שלה כדי שהיא תיכנס דרך השער ותוכל לעצור בכוחותיה את האסון הממשמש ובא. לאחר ויכוח גראלט בסופו של דבר מסכים וסירי נכנסת בשער, והאסון מפסיק.

מה שיקרה לאחר מכן תלוי בבחירות של גראלט במהלך המשחק:
* אם סירי שורדת את הקיפאון הלבן:
** אם סירי מוצגת בפני הקיסר, סירי מבינה שהדרך היחידה שבה היא תוכל לעצור את המלחמה ולהביא שלום לעולם תהיה על ידי ירושת כתר הקיסרות מאביה והפיכתה לקיסרית אימפריית נילפגארד.
** אם היא לא מוצגת בפני הקיסר במהלך המשחק, גראלט משקר לקיסר במצח נחושה ואומר לו שביתו מתה, בעוד שלאמיתו של דבר היא הופכת, בעזרת גראלט, למכשפת כמוהו.
* אך אם סירי מתה במהלך הניסיון לעצור את הקיפאון הלבן, גראלט חוזר לביצות של וולן, נלחם ומביס את גבירת היער האחרונה שנותרה בחיים (וויאבס) כדי להשיב את התליון של ויזימיר - המזכרת האחרונה שנותרה לו מסירי - וכך לנקום את מותה, אך לאחר הקרב מפלצות רבות מגיעות ומקיפות את גראלט מכל הכיונים והמשחק נגמר כשגורלו אינו ידוע.

== פיתוח ==
המשחק הוכרז רשמית במגזין "Game Informer" ב-4 בפברואר 2013, עם תאריך יציאה מתוכנן ל-2014 לפלטפורמת המחשב האישי ו-"לכל הפלטפורמות לשוק הגבוה". מאוחר יותר, התבררה הכוונה של "כל הפלטפורמות לשוק הגבוה" - הכוונה ל-PlayStation 4 ב-21 בפברואר 2013 ו-Xbox One ב-10 ביוני 2013. לפי מידע רשמי מחברת מיקרוסופט, The Witcher 3 לא היה אמור להיות זמין ל-Xbox One בפולין, המדינה שבה המשחק פותח. למרות זאת, ההגבלה האזורית הוסרה מה-Xbox One.

ב-11 במרץ 2014, הוכרז כי תאריך יציאת המשחק ידחה מסתיו 2014 לפברואר 2015. על פי הכרזה רשמית שפרסם הצוות המפתח של המשחק, הם הצליחו ליצור מה שמרמז שהצוות סיים לעבוד על משחק הבסיס והעלילה הראשית. אף על פי כן, ההכרזה גם מצטטת את הסיבה מדוע המשחק נדחה - כוונון ידני של פריטים רבים ובדיקות יסודיות של המוצר הגמור כדי לעמוד בסטנדרט האיכות שצוות הפיתוח הציב. ב-8 בדצמבר 2014, תאריך היציאה נקבע סופית ל-19 במאי 2015.

ב-16 באפריל 2015, CD Projekt RED אישרה כי מצבו של הפרויקט הוא רשמית "זהב" (מוכן להפצה).

התקציב שניתן לפיתוח המשחק הוא 306 מיליון זלוטי.

=== מנוע המשחק ===

The Witcher 3: Wild Hunt פועל על מנוע REDengine 3 שפותח על ידי CD Projekt RED ונועד למשחקי תפקידים לא ליניארים שמתרחשים בעולם פתוח נרחב. המנוע אמור לעזור למנוע ממפתחי המשחק ליצור פשרות, כמו בכותרים הקודמים ובכך לאפשר להם ליצור . בדומה לכותרים הקודמים בסדרה, לשחקנים מוצג סיפור מורכב בעל בחירות מרובות שכל אחת מהן נושאת השלכות.

מנוע ה-REDengine 3 מאפשר קיום קו עלילה מורכב מבלי להקריב את העיצוב של העולם הווירטואלי.

== הוצאה לאור ==
ב-21 במאי 2015 CD Projekt RED שחררה את הפאץ' 1.03 למחשב האישי אשר כולל שיפורים וויזואלים, תיקוני באגים ושיפור ביצועים.

ב-19 ביולי 2015 החברה שחררה את הפאץ' 1.07 לקונסולות ולמחשב האישי אשר כלל תיקוני באגים רבים, תזוזה חדשה לגראלט, מחסן לאחסון דברים, קטגוריה נפרדת לספרים בתיק, רשימה של כל ה-DLC המותקנים בתפריט הראשי, שינויים בתפריט הגרפיקה - הוספת אפשרות לשינוי ה-HairWorks של Nvidia ושיפורים נוספים.

ב-9 בספטמבר 2015 שוחרר הפאץ' 1.10 לקונסולות ולמחשב אשר כולל מאות תיקוני באגים ושיפורי ביצועים. הפאץ' בא כחלק מההכנה לקראת ההרחבה Hearts of Stone.

ב-22 באוקטובר 2015 שוחרר הפאץ' 1.11 לקונסולות ולמחשב שמתקן באגים שונים בעיקר בחבילת ההרחבה Hearts of Stone.

ב-11 בינואר 2016 שוחרר פאץ' 1.12 שכולל תיקונים רבים.

== חבילות הרחבה ==
ב-7 באפריל 2015 CD Projekt RED הכריזה על שתי חבילות הרחבה בתשלום למשחק. ההרחבה הראשונה, Hearts of Stone שוחררה ב-13 באוקטובר 2015 וההרחבה השנייה, Blood and Wine שוחררה ב-31 במאי 2016.

=== חבילת ההרחבה החינמית ===
ב-6 בנובמבר 2014, CD Projekt RED הכריזה על "תוכנית ה-DLC החינמיים", שבו ישוחררו 16 תוספות (DLC) בחינם, כל שבוע שחרור של DLC חדש. שני ה-DLC הראשונים יצאו ב-19 במאי 2015 - תאריך יציאת המשחק.

רוב ה-DLC היו סקינים לדמויות ולחפצים, פריטים חדשים ומשימות צד. בנוסף נוסף מצב משחק חדש שמאפשר לייבא את הדמות מן המשחק הישן.

;רשימת ה-DLC לפי סדר יציאתם
* Temerian Armor Set - סט שריון שחיילי טמיריה לובשים לגארלט.
* Beard and Hairstyle Set for Geralt - אפשרות לשנות את מראה הזקן ואת התספורת של גארלט.
* New Quest - "Contract: Missing Miners" - משימת צד חדשה - חוזה מכשפים.
* Alternative Look for Yennefer - מראה אלטרנטיבי לדמות יניפר.
* Nilfgaardian Armor set - סט שריון שהנילפגרדיאן לובשים לגארלט.
* Crossbow set - סט חדש של קשת מוצלבת.
* New Quest - 'Fool's Gold משימת צד חדשה.
* Ballad Heroes' Neutral Gwent Card Set - סט קלפים חדש למשחק "גוונט".
* Triss alternative costume - מראה אלטרנטיבי לדמות טריס.
* New Quest - Scavenger Hunt: Wolf School Gear - משימת צד חדשה וסט Witcher של חרבות ושריון.
* New Quest - 'Contract: Skellige's Most Wanted - משימת צד חדשה - חוזה מכשפים.
* Skellige Armor Set - סט שריון שחיילי סקליג לובשים לגארלט.
* New Quest - Where the Cat and Wolf Play - משימת צד חדשה.
* Alternative Look for Ciri - מראה אלטרנטיבי לדמות סירי.
* New Finisher Animations - אנימציות חדשות למהלכי הריגה.
* New Game Plus - מצב משחק המאפשר להתחיל את המשחק עם שמירה קודמת, כלומר, כל החפצים מהשמירה הקודמת ישמרו וניתן יהיה להשתמש בהם כבר בתחילת המשחק. בנוסף לחפצים, גם נקודות ניסיון ישמרו והרמה תישמר וכן בהתאם האויבים יהיו חזקים יותר. זהו ה-DLC האחרון ששוחרר.

=== Hearts of Stone ===
חבילת ההרחבה יצאה ב-13 באוקטובר 2015 לכלל, ומציעה קו עלילה חדש, אזורים חדשים ב־Velen ובNovigrad, חפצים חדשים ושלל פעילויות. בנוסף לכך, גראלט יכול לשדרג את כלי נשקו ושריונותיו באמצעות רונות עתיקות אותם הוא משיג במשימה מיוחדת.

==== עלילה ====
בתחילת העלילה גראלט מקבל חוזה מבעל אחוזה בשם אולגירד פון אווראק (Olgierd von Everec), שהוציא את החוזה על צפרדע מפלצתית ששורצת במערכת הביוב של העיר אוקסנפורט (Oxenfurt) שבממלכת Redania. בעזרתה של שני, חובשת בשירות צבא רדניה, גראלט מגלה את מקום מחבואה של המפלצת ונלחם בה, אך לאחר שהוא הורג את המפלצת מתגלה כי היא אינה מפלצת אלא נסיך ממלכת "אופיר" (Ofier) הרחוקה. עד מהרה מגיעים שומרים אופיריים לזירת הקרב ולוקחים משם את גראלט המעולף כאסיר בספינה שפניה מועדות לממלכת אופיר, שם יישפט ויוצא להורג בעוון רצח הנסיך. על הספינה מופיע אדם מסתורי בשם גאונטר או'דים (Gaunter O'Dimm) המכונה "אדון המראות", אותו גראלט פגש בתחילת העלילה המקורית (הוא זה שנתן לגראלט רמזים היכן הוא יכול למצוא את ייניפר). גאונטר מציע לשחרר את גראלט - ובתמורה לכך גראלט יהיה מחויב לסייע לאו'דים להחזיר חוב עתיק יומין מאולגירד. החוב יתקיים רק לאחר שגראלט יעזור לאולגירד למלא את 3 משאלותיו. לאחר שברח מכלאו, גראלט מתעמת עם אולגירד, שמתברר כי הוא בן אל-מוות - אך היכולת הזו גרמה לו להיות משולל רגשות, אדם בעל "לב מאבן". הוא מודה בפני גראלט כי הוא קילל את הנסיך האופירי כדי להרשים את איריס, אשה שאהב ורצה להינשא לה, וכי לאחר שנישא לה, הוא ביקש להיות בן אלמוות כדי לחיות איתה לנצח. אולגירד מפרט לאחר מכן בפני גראלט את 2 המשאלות הראשונות:
* להשיג את "הבית" של מקסימיליאן בורסודי, חפץ עתיק ששמור באחוזתו המאובטחת של מקסימיליאן אחד מעשירי המחוז. לשם כך גראלט נעזר באדם מסתורי שעוזר לו לגייס שותפים למשימת השוד. אחרי שהשוד מתבצע בהצלחה גראלט מגלה כי האיש המסתורי הוא הורסט בורסודי, אחיו של מקסימיליאן, שהתעניין בפריצה לאחוזתו כדי להשיב לעצמו את הירושה שאחיו השתלט עליה, ועל גראלט לבחור במי מהשניים הוא תומך.
* לשמח את אחיו של אולגירד, וולודומיר פון אווראק, למשך לילה אחד - עד מהרה מתגלה כי וולודומיר מת לפני שנים רבות. בעזרתו של או'דים, גראלט ושני מצליחים להעלות את רוחו של וולודומיר, שנכנס בגופו של גראלט כדיבוק לצורך מילוי המשאלה. השניים הולכים לחתונה אליה הוזמנה שני, ממנה וולודומיר (בגופו של גראלט) נהנה מאוד, וכך מתגשמת המשאלה השנייה. לאחר שרוחו של וולודומיר נאלצת בכוח לעזוב את גופו של גראלט על ידי או'דים, לגראלט יש את האפשרות לקיים רומן עם שני.
לאחר שגראלט מילא את 2 המשאלות הראשונות, אולגירד מפרט בפניו את המשאלה השלישית - להחזיר אליו את הורד של איריס, אשתו המנוחה, אותה ניתן להשיג באחוזה המשפחתית ההרוסה. בעזרת רוחות הרפאים שבמקום גראלט מצליח להיכנס לעולם מקביל המבוסס על זכרונות העבר של אולגירד ואיריס ביחד, שם הוא מתוודע לסיפור המשפחתי. אולגירד ואיריס היו זוג מאושר עד שאולגירד כרת ברית עם השטן כדי לקבל חיי אלמוות כדי להוכיח את אהבתו לאיריס, אך חיי האלמוות רוקנו את אולגירד מרגשות אנושיים, ולאט לאט חייה של איריס הפכו לגיהנום כאשר אולגירד הפסיק לאהוב אותה והיא מתה בודדה ועצובה. לאחר שהוא פוגש את רוחה של איריס, יש לו ברירה אם לקחת את הורד, ובכך לשחרר אותה מהקשר לעולם המסתורי, או להשאיר את הורד ברשותה ולתת לעולמה היפה להמשיך להתקיים. בין כך ובין כך גראלט חוזר לאולגירד עם שלוש המשאלות שמולא. גראלט גם מגלה שאו'דים הוא בעצם השטן, התגלמות של רוע טהור שמערים על בני אדם שימלא את משאלותיהם, אך בתמורה לוקח את נשמותיהם בלי ידיעתם. או'דים נפגש עם גראלט בפונדק שבו הוא היה אמור להפגש עם אולגירד, מגלה לו שהוא בעל יכולות שליטה בזמן, ומאיים עליו שיגיע לנקודת המפגש שהוא קבע אותה ביחד עם אולגירד. לאחר שגראלט נפגש עם אולגירד מגיע גם או'דים, מוכן ומזומן לקחת את חלקו - הנשמה של אולגירד. מכאן לגראלט יש 2 אפשרויות:
* לתת לאו'דים לקחת את נשמתו של אולגירד - לאחר מכן או'דים יגשים עבור גראלט משאלה אחת מכמה אפשרויות שעומדות בפניו. (אם השחקן לא סיים את העלילה הראשית, או'דים יכול לגלות לגראלט כיצד להגיע לסוף הטוב שבו סירי חיה)
* לעמוד כנגד או'דים ולא לתת לו לקחת את נשמתו - במקרה זה גראלט יתייצב כנגד או'דים, שמעביר את גראלט למבוך מעשה ידיו, ונותן לו חידה. לאחר שגראלט פותר את החידה במבוך, או'דים מתגלה בצורתו האמיתית, מושמד ונעלם. גראלט לאחר מכן נפגש עם אולגירד, שקיבל את רגשותיו בחזרה ומודה לו על העזרה בהתמודדות והשחרור משליטתו של או'דים. אולגירד מוכן לפתוח פרק חדש בחיים, ומעניק לגראלט במתנה חרב עתיקה שעברה במשפחתו לאורך דורות.

==== ביקורות ====
חבילת ההרחבה זכתה לציונים גבוהים - סך הכל באתר Metacritic הוא 89/100 עבור גרסת המחשב, ו-90/100 עבור הגרסה לקונסולות.

=== Blood and Wine ===
ההרחבה הגדולה מבין השלושה, שיצאה ב-31 במאי 2016. גארלט מגיע לטוסאן, דוכסות באימפריה הנילפגארדאית, בהזמנת הדוכסית המושלת למטרת חקירה של סדרת רציחות שמבוצעת על ידי מפלצת מסתורית ושקורבנותיה הם נכבדי הדוכסות. בנוסף למפה החדשה שהוצעה, הדוכסות של טוסאן, ההרחבה כוללת חפצים חדשים, מפלצות חדשות, אפשרות לפתח מוטציות חדשות כדי לחזק ולשפר את יכולות השחקן, לשדרג סט מכשפים לרמת Grandmaster, ושלל פעילויות ומשימות צד נוספות. ההרחבה הייתה מועמדת למגוון פרסים וזכתה בפרס "משחק התפקידים של השנה" בטקס The Game Awards 2016.

==== עלילה ====
טוסאן (Toussaint), דוכסות ואסאלית של אימפריית נילפגארד, שידועה בתעשיית הגפנים והיין שלה, סובלת בזמן האחרון מתופעה נוראה: אבירים אצילים בדוכסות נרצחים בצורה אכזרית על ידי יצור מפלצתי שקיבל את הכינוי "החיה מבוקלייר", עיר הבירה של הדוכסות (The Beast of Beauclair). כתגובה, הדוכסית אנה הנרייטה (Anna Henrietta) הוציאה חוזה על החיה, וגראלט מקבל אותה ומובל לטוסאן על ידי שני אצילים שנשלחו ל־Velen במטרה למצוא את גראלט.

כשגראלט מגיע, הוא חוקר את נסיבות הרצח של האביר השלישי והאחרון שנרצח, ולאחר שהוא נפגש עם הדוכסית והסגן שלה, אביר בשם דמיאן דה לה טור, הוא מתחיל לחשוד שהאבירים נרצחו כעונש על הפרת סגולות האביר הטוסאני, 5 סגולות שכל אביר בטוסאן נשבע אליהן אמונים, ובעקבות כך הם מגיעים למסקנה שאביר נוסף נמצא בסכנה. גראלט מגיע לזירת הפשע ותופס שם על חם את החיה. לאחר מרדף קצר מתברר כי החיה אינה אלא ערפד עליון מגזע גבוה וגראלט נלחם נגדו, אך לפני שאחד הורג את השני מגיע ריג'ס (Regis), ערפד עליון אחר וחבר קרוב של גראלט, ומשכנע את החיה לעזוב ולהפסיק לעת עתה עם הרציחות. ריג'ס מגלה לגראלט כי החיה היא ערפד בשם דטלאף (Dettlaff), שקשור לריג'ס בקשר דם לאחר שהראשון הציל אותו ממוות. בעזרת שיקוי עתיק שריג'ס הכין, גראלט נכנס לזכרונותיו של דטלאף כדי לגלות מה המניעים שלו לסדרת הרציחות. הרמזים מובילים אותו לילד קטן שמשרת בתפקיד מצחצח נעליים בעיר בוקלייר. בעזרת מידע מהילד הם מגיעים למקום המסתור של דטלאף שם הם מגלים את מניעיו: רנאווד (רנה), אהובתו האנושית של דטלאף, נחטפה בידי פושעים, שמצווים עליו להרוג את האנשים האלו בתמורה לשחרורה של אהובתו, ומגלים 4 פתקים שמכילים את שמותיהם של הקורבנות אותם דטלאף היה חייב לחסל. בעזרת טיפת יין שנשפכה על אחד הפתקים גראלט והדוכסית מתחקים אחרי נתיבם של החוטפים, כאשר הם מגלים שמדובר ביין מיוחד שמיוצר אך ורק עבור השולחן המלכותי.

גראלט הדוכסית ודמיאן מגיעים ליקב המלכותי שם הם מגלים כי אחת מחביות היין נגנבו מתחת לאפו של האיש שאחראי על היקב. האחראי מודה שהוא מכר את החבית הזו תמורת בצע כסף לכנופיית שודדים שאילצו אותו למכור את היין. כשהם מתעמתים עם חבורת השודדים מנהיג הכנופיה מספר להם, תחת איומים, שהוא נשלח מטעם אדם שמכנה את עצמו בשם "האיש מסינטרה" (The Cintrian).

גראלט והדוכסית מגיעים במסווה לנשף חגיגי שאליו גם האיש מסינטרה אמור להגיע ביחד עם בת זוגו, אמנית שאמורה להופיע בנשף. לאחר שהוא מתחקה אחרי עקבותיה הוא מגלה שהוא רצח אותה תוך כדי ניסיון לשדוד יהלום מהאחוזה. עד מהרה מגיעה אוריאנה, בעלת האחוזה בה התקיים הנשף, מודה כי היא התעמתה עם הגנב ולאחר שלקחה ממנו את היהלום הפילה את האיש מסינטרה מהחלון והרגה אותו. הדוכסית ביקשה מאוריאנה להראות לה את היהלום, ומתברר שמדובר בתכשיט מיוחד בשם "הלב של טוסאן" יהלום שעבר במשפחת הדוכסות שנים רבות. הדוכסית מתחילה לחשוד שיש קשר בין הפרשייה לאחותה סיאנה (Syanna), שהוגלתה מהדוכסות כיוון שנחשדה כי היא נושאת את "קללת השמש השחורה" שמשפיעה על אנשים שנולדו בזמן ליקוי חמה. כמו כן הסכין שנמצאה מלמדת אותם על מקורה של חבורת הסינטריאנים שממוקמת בטירה בתוככי הדוכסות. הדוכסית מצווה על גראלט לחקור את הטירה ולמצוא את סיאנה, ולהחזיר אותה לחיק המשפחה ללא פגע. לפגישה מצטרפים גם ריג'ס ודטלאף שהצהירו בפני הנוכחים על כוונתם לעזור במציאת החיה, וחושדים שבאותה טירה מוחזקת, בנוסף לסיאנה, גם אהובתו של דטלאף.

כעבור זמן מה אנשיו של דמיאן מסתערים על הטירה במטרה לסייע לגראלט לחמוק אל תוככי הטירה. בדרך הוא מסתייע בריג'ס ודטלאף שנחוש למצוא בכל מחיר את אהובתו. בתוך הטירה דטלאף מוצא את רנה אהובתו, ללא סימן לאשה נוספת בתוך הבית לכאורה, אך בקבוק היין המלכותי שנותר על הרצפה מסגיר את זהותה האמיתית של "רנה" - הלא היא סיאנה, אחותה של אנה הנרייטה דוכסית טוסאן, שיצרה לעצמה זהות בדויה וביימה את חטיפתה כדי לנצל את דטלאף למטרותיה. דטלאף הנבגד והזועם מאיים להחריב את בוקלייר אם סיאנה לא תגיע אליו תוך שלושה ימים לצורך נתינת הסברים על מעשיה, ועוזב את המקום. כשסיאנה ואנה נפגשות, גראלט מסביר לאנה שסיאנה עמדה מאחורי כל המזימה. אנה למדה שדטלאף אותו פגשה כמה ימים קודם לכן הוא החיה, ומצווה על גראלט בזעם להרוג את החיה בכל מחיר, ולא מוכנה להקשיב לאיומיו של דטלאף, ואוסרת את סיאנה בחדר מבודד בארמון המלכותי.

כעבור שלושה ימים גראלט וריג'ס חוזרים. בזמן שהם מדווחים לאנה שעדין לא מצאו את המפלצת, שליחים נזעקו לארמון הדוכסות כדי לדווח שערפדים מפלצות מתקיפים את העיר. בפני גראלט עומדות כמה אפשרויות:
* למצוא את סיאנה כדי שתוכל להיפגש ולדבר עם דטלאף. אם גראלט בוחר באפשרות זו, גראלט מחלץ מידע מדמיאן על מיקומה של סיאנה בארמון. הם מגלים כי אנה כלאה את סיאנה בחדר המשחקים בו שתיהן נהגו לבלות כילדות. הם מגיעים לחדר ללא שום סימן לסיאנה... אך עד מהרה הם מגלים כי אנה כלאה את סיאנה ב"עולם אלף האגדות", אשליה רבת עוצמה שנוצרה בידי רב אמן כדי לתת לילדות הצעירות מקום לשחק בו. גראלט נכנס לתוך העולם הביזארי (שבו ניתן לפגוש בגרסאות של המשחק לאגדות מפורסמות כמו: כיפה אדומה, שלושת החזירים, זהבה ושלושת הדובים, החלילן מהמלין ועוד) ומוצא שם את סיאנה, שם המשימה היא למצוא 3 פולי שעועית צבעוניים באמצעות יצירת קשר עם הדמויות האגדיות. גראלט בנוסף לכך יכול להשיג עבור סיאנה עניבת פפיון בצורת פרח שהייתה יקרה לליבה. לאחר שהם משיגים את הפולים צומח עץ ענק מהאדמה עד לעננים (כמו באגדה על ג'ק והאפון), שם הם צריכים להביס את ענק העננים כדי לצאת מן העולם. לאחר שהם יוצאים מן העולם, גראלט מגיע עם ריג'ס וסיאנה למבצר "טשאם מונטה" כדי להתמודד מול דטלאף.
* לנסות למצוא דרך לישות בשם "הקדמון הבלתי נראה" (The Unseen Elder) ערפד עתיק יומין בעל כוחות עצומים שיוכל לגרום לדטלאף להתייצב מול גראלט. גראלט מגיע אל הישות בעזרת אוריאנה, אך לאחר שהוא מגלה כי היא ערפדית עליונה בעצמה שניזונה מדם אנושי, יש לו אפשרות להתחרט ולחזור למצוא את סיאנה. אם הוא החליט להמשיך, גראלט נפגש עם הערפד הקדמון, יצור איום ונורא וחסר סבלנות שיכול לחסל את גראלט אם הוא יאמר לו משהו לא ראוי. לאחר שהוא משכנע את הקדמון לתת לו להיפגש עם גראלט, הוא משגר את שניהם (וגם את ריג'ס) לטשאם מונטה.

מכאן העלילה יכולה להסתיים בכמה דרכים:
* אם גראלט נכנס אל עולם האגדות והשיג את הפרח עבור סיאנה, דטלאף יגיע וינסה להרוג את סיאנה אך בטעות יפגע בפרח שישגר אותה בחזרה לעולם האגדות ויציל את חייה. דטלאף הזועם עט על השניים ומנסה לחסל אותם. תחילה הוא וריג'ס נלחמים אך רגע לפני שדטלאף מנצח את ריג'ס גראלט מתערב, השניים נלחמים ולאחר קרב ארוך וקשה גראלט מביס את דטלאף וריג'ס מחסל אותו סופית, כיוון שרק ערפד עליון אחר יכול לחסל ערפד עליון. לאחר הקרב, גראלט וריג'ס מגלים כי לדטלאף היה קורבן חמישי - הדוכסית בעצמה. גראלט ניגש לדבר עם סיאנה, שהדוכסית אסרה אותה במגדל לפני שתישפט על פשעיה ואם הוא מצליח לשכנע אותה, כולם מוזמנים לטקס בו מוענק לגראלט תואר אצולה, פרס כספי גדול, ולאחריו אנה וסיאנה מתעמתות אך לבסוף סולחות אחת לשנייה והסיפור המשפחתי נגמר בטוב.
* אך אם גראלט החליט ללכת לחפש את הערפד הקדמון, גראלט וריג'ס יגיעו למבצר בטשאם מונטה כדי לפגוש את דטלאף. דטלאף, זועם על כך שלא הביאו את סיאנה, עט על השניים ומנסה לחסל אותם. תחילה הוא וריג'ס נלחמים אך רגע לפני שדטלאף מנצח את ריג'ס גראלט מתערב, השניים נלחמים ולאחר קרב ארוך וקשה גראלט מביס את דטלאף וריג'ס מחסל אותו סופית, כיוון שרק ערפד עליון אחר יכול לחסל ערפד עליון. לאחר הקרב גראלט מגיע לטקס מלכותי בו בו מוענק לגראלט תואר אצולה ופרס כספי גדול, אך לפתע מופיעה סיאנה ובדיוק כשנראה כי הן סלחו אחת לשנייה סיאנה רוצחת את אחותה, ולאחר מכן נהרגת על ידי דמיאן. ניתן להגיע לסוף הזה גם אם גראלט לא הצליח לשכנע את סיאנה כמו בתרחיש הראשון שהוזכר לעיל.
* אם גראלט לא השיג את הפרח של סיאנה בעולם האגדות, דטלאף יופיע בטשאם מונטה ויהרוג את סיאנה. לגראלט יש את האפשרות להתמודד מול דטלאף, או לתת לו ללכת לנפשו כיוון שהוא השיג את נקמתו ומטרותיו. בין כך ובין כך, גראלט מובל לבית הסוהר על כישלונו להציל את אחותה של הדוכסית (ועל כישלונו לחסל את החיה), אך משוחרר משם הודות לעזרתו של דנדליון, שהיה בעבר ידיד קרוב של הדוכסית. לגראלט יש אפשרות לגלות לדוכסית כי היא הייתה אמורה להיות הקרבן החמישי של המפלצת (ושל סיאנה), אך הדוכסית האבלה וההמומה מסרבת להאמין, ומגרשת את גראלט מתחומי הדוכסות.

המשחק מסתיים כשגראלט וריג'ס שותים ומשוחחים על אירועי העבר, ולאחר מכן גראלט חוזר לביתו (יקב שניתן לו במתנה על ידי הדוכסית בתחילת העלילה) ושם פוגש דמות מהעבר שאיתה הוא היה בקשר במהלך המשחק: ייניפר, טריס, סירי (אם העלילה הראשית הסתיימה בלי מערכת יחסים) או דנדליון (אם העלילה הראשית הסתיימה בלי מערכת יחסים וסירי מתה בקיפאון הלבן, או אם השחקן שיחק רק בהרחבה בלי לשחק בעלילה הראשית), והמשחק נגמר.

==== ביקורות ====
ההרחבה זכתה לציונים גבוהים באתרי הביקורות: על פי האתר Metacritic סך הביקורות עבור גרסת המחשב הוא 92 מתוך 100, עבור גרסת הפלייסטיישן 91, ו־94 עבור גרסת האקס בוקס.

ההרחבה זכתה בתואר "משחק התפקידים של השנה" (וזאת אף על פי היותו חבילת הרחבה) בטקס פרסי "The Game Awards 2016" שהתקיים בדצמבר 2016.

== פסקול ==

פסקול המשחק הולחן על ידי המלחינים הפולנים מרצ'ין פשיבילוביץ' ומיקולאי סטרונסקי, בהשתתפות להקת הפולק "פרסיבל שוטנבאך". פשיבילוביץ' עוד קודם לכן עם CD Projekt כאשר השתתף בהלחנת הפסקול של The Witcher 2: Assassin of Kings. להקת "פרסיבל", המנגנת מוזיקת פולק פולנית ופולק מטאל, קרויה על שם דמותו של בן המחצית פרסיבל שוטנבאך מסדרת הספרים, והעולם הבדיוני בו מתרחשת הסדרה הוא אחד ממקורות ההשראה שלהם.<ref></ref>

הפסקול כולל 35 רצועות באורך כולל של 81 דקות ו-7 שניות.

== ביקורת ==
{| class="wikitable mw-collapsible" style="float: left; font-size:90%;"
! colspan="2" | ציונים
|-
! colspan="2" style="background:#ccc;" | ציונים כלליים
|-
! style="background:#B0C4DE;" | אתר
! style="background:#B0C4DE;" | ציון
|-
| GameRankings ||(PC) 93% (PS4) 92% (XONE) 91%
|-
| Metacritic ||(PC) 94/100 (PS4) 92/100 (XONE) 91/100
|-
! colspan="2" style="background:#ccc;" | ציוני סקירה
|-
! style="background:#B0C4DE;" | אתר
! style="background:#B0C4DE;" | ציון
|-
| Destructoid || 8/10
|-
| Edge || 8/10
|-
| Game Informer || 9.75/10
|-
| Game Revolution || 
|-
| GameSpot || 10/10
|-
| GamesRadar || 
|-
| GameTrailers || 9.8/10
|-
| IGN || 9.3/10 (IGN US) 10/10 (IGN Russia)
|-
| OPM (ארצות הברית) || 
|-
| OXM || 
|-
| PC Gamer (ארצות הברית) || 92/100
|-
| Polygon || 8/10
|-
| VideoGamer.com || 9/10
|-
| AusGamers || 10/10
|-
| The Daily Telegraph || 
|}

=== לפני ההפצה ===
The Witcher 3: Wild Hunt זכה במספר פרסים בכנס E3 ב-2013 ו-2014. הכותר זכה לפרס "משחק התפקידים הטוב ביותר" בתחרות "פרסי הטובים ביותר של E3" שנערכה על ידי IGN ברציפות ב-2013 ו-2014. יתר על כן, הכותר זכה בפרס "E3 People's Choice Award" של IGN ב-2013 ו-2014 וזכה בפרס "GameSpot's E3 People's Choice Award" ב-2014 וכן בפרס "המבוקש ביותר" בתחרות פרסי "Golden Joystick". הכותר זכה גם בפרס "המשחק המצופה ביותר" בטקס "The Game Awards" שאירע ב-2014 בלאס וגאס.

8 ימים לפני יציאת המשחק, נמכרו יותר ממיליון עותקים של The Witcher 3: Wild Hunt.

=== לאחר ההפצה ===
המשחק זכה לביקורות חיוביות רבות. אתרי הסקירה GameRankings ו-Metacritic נתנו לגרסת המחשב האישי ציון של 93% בהתבסס על 17 ביקורות וניקוד של 94 מתוך 100 בהתבסס על 24 ביקורות, לגרסת ה-PlayStation 4 ציון של 92% בהתבסס על 51 ביקורות וניקוד של 92 מתוך 100 בהתבסס על 77 ביקורות ולגרסת ה-Xbox One ציון של 91% בהתבסס על 9 ביקורות וניקוד של 91 מתוך 100 בהתבסס על 11 ביקורות.

המבקר קווין וונורד מאתר GameSpot נתן ציון של 10 מתוך 10, דבר ההופך את Witcher 3 למשחק התשיעי שאי פעם קיבל ניקוד מושלם מ-GameSpot. הוא תיאר את חקירת העולם, את עיצוב האויבים ואת פיתוח הדמויות כ-"מושלמים". כמו כן הוא שיבח את התוכן העשיר, את ההתאמה האישית הנרחבת של השריון והנשק ומערכת השיקויים ואת האפשרות לקיים החלטות שונות במשחק. הוא סיכם את ביקורתו בכך שכינה את המשחק כ- לאריק קיין ממגזין פורבס, היו שבחים דומים. הוא כינה את המשחק כ- שאי פעם ששיחק.

המבקר דניאל בלודוורט' מאתר GameTrailers נתן למשחק ציון כמעט מושלם של 9.8 מתוך 10. בזמן שהוא שיתף מחשבות דומות על עיצובם של האויבים, הוא שיבח את הסיפור הנרחב והבוגר של המשחק והצהיר ש- יותר מכל משחק אחר בסדרה. מערכת הקרב מתגמלת, כמו גם הסביבות המדהימות, ההשלכות המשמעותיות והמשימות, ביחד עם חוש הגילוי. בנוסף, הוא שיבח את הפירוט שהמשחק מציע כמו התנועות, היקף הדיבור ואנימצית הפנים של הדמויות. הוא סיכם את ביקורתו בכך שכינה את המשחק בתור .

המבקר ווינס אינגניטו מהאתר IGN העניק למשחק ציון של 9.3 מתוך 10 ושיבח את הסביבה האותנטית, את מזג האוויר הדינמי ומערכת היום-לילה, את הדיבוב ההגון, את דיאלוגים שבנויים היטב, את הדמויות המעניינות, את התפתחות הדמויות המורכבת, את הציוד המגוון ואת המערכת המיומנות הגמישה. אף על פי כן, הוא ביקר את הדגשת היתר על משימות חוזרות ואת הסיפור כיוון שהוא ארוך מדי ולא מספק כמו היבטים אחרים על המשחק. למרות זאת, הוא סיכם את ביקורתו בכך שאמר ש-.

המבקרת קימברלי וולנס ממגזין Game Informer החשיבה את המשחק בתור השאפתני והנגיש ביותר בסדרה. היא שיבחה את העולם, את הסיפור המרתק, את הנוף והסביבות המגוונים, את ממשק המשתמש המשופר וכמו כן את משימות הצד אשר מספקים תוכן בלתי צפוי ואת מערכת הלחימה המאתגרת אשר דורשת מהשחקנים לחשוב על אסטרטגיה. למרות זאת, היא ביקרה מספר בעיות משניות כמו מסכי טעינה ארוכים ואפשרות ה-"מסע מהיר" מאכזבת.

בניגוד לכך, המבקר כריס קארטר מהבלוג Destructoid, אף על פי שכינה את מערכת הקרב "עמוסת פעילות", הוא הצהיר כי היא מרתיעה שימוש באסטרטגיה. בנוסף לכך, הוא ביקר את מערכת ה-"Witcher-sense" שחוזרת שוב ושוב ומדי פעם ישנם ירידות בקצב הפריימים לשנייה ובאגים. המבקר תום סניור מאתר GamesRadar גם כן ביקר את הבאגים אשר נכללים בגרסת הסקירה שהמפתחת סיפקה למבקרים. בנוסף, הוא כינה את מערכת הקרב "לא עקבית" ו-"מתסכלת".

=== מכירות ===
עד להפצת המשחק, נמכרו למעלה מ-1.5 מיליון עותקים של המשחק בהזמנה מוקדמת בסך הכל. The Witcher 3: Wild Hunt הגיע לראש רשימת "התוכנות הנמכרות ביותר" בבריטניה בשבוע הראשון ליציאתו וההכנסה הגולמית על ידי המשחק גדולה ב-600% (פי 6) מהמשחק הקודם, The Witcher 2: Assassins of Kings. נכון ל-26 במאי 2015, המשחק הוא הנמכר ביותר בבריטניה ב-2015, בעוד הוא שובר את השיא של המשחק Battlefield Hardline. המשחק הגיע לראש רשימת "משחקי הווידאו הנמכרים ביותר" ביפן עם 67,385 עותקים שנמכרו בשבוע הראשון. 4 מיליון עותקים בסך הכל נמכרו שבועיים להשקתו. נכון ל-11 ביוני 2015, יותר מ-690,000 שחקנים ביצעו אקטיבציה בתוכנה GOG Galaxy. בסך הכל ב-6 השבועות הראשונים ליציאת המשחק, נמכרו כ-6 מיליון עותקים. המכירות הניבו רווחים של 236 מיליון זלוטי (כ-62.5 מיליון דולר אמריקני) לסטודיו הפיתוח בחצי הראשון של שנת 2015. במרץ 2016, סטודיו הפיתוח דיווח כי נמכרו קרוב ל-10 מיליון עותקים של המשחק ברחבי העולם.

=== פרסים ===
{| class="wikitable mw-collapsible mw-collapsed" style="width:100%;"
|-
! colspan="6" style="background:#B0C4DE;" | רשימת פרסים ומועמדויות ל-The Witcher 3: Wild Hunt
|-
|style="padding:0; border:none;"|
{|class="wikitable" style="border:none; margin:0; width:100%;"
|-
! style="background:#ccc;" | תאריך
! style="background:#ccc;" | פרס
! style="background:#ccc;" | קטגוריה
! style="background:#ccc;" | מקבל (ים)
! style="background:#ccc;" | תוצאה
! style="background:#ccc;" | סימוכין
|-
| style="text-align:center;"| 23 באוקטובר 2013
! scope="row" | פרסי ג'ויסטיק הזהב ה-31
| המבוקש ביותר
| rowspan="7" | The Witcher 3: Wild Hunt
| 
| style="text-align:center;"|
|- valign="top"
| style="text-align:center;"| 24 באוקטובר 2014
! scope="row" | פרסי ג'ויסטיק הזהב ה-32
| המבוקש ביותר
| 
| style="text-align:center;"|
|- valign="top"
| style="text-align:center;"| 5 בדצמבר 2014
! scope="row" | פרסי המשחקים 2014
| המשחק המצופה ביותר
| 
| style="text-align:center;"|
|- valign="top"
| style="text-align:center;" rowspan=5| 30 באוקטובר 2015
! scope="row" rowspan=5| פרסי ג'ויסטיק הזהב ה-33
| משחק השנה
| 
| style="text-align:center;" rowspan=5|
|- valign="top"
| רגע הגיימינג הטוב ביותר
| 
|- valign="top"
| הסיפור הטוב ביותר
| 
|- valign="top"
| העיצוב החזותי הטוב ביותר
| 
|- valign="top"
| סטודיו השנה
| CD Projekt RED על המשחק The Witcher 3: Wild Hunt
| 
|- valign="top"
| style="text-align:center;" rowspan=7| 3 בדצמבר 2015
!scope="row" rowspan=7| The Game Awards 2015
| משחק השנה
| rowspan="2" | The Witcher 3: Wild Hunt
| 
| style="text-align:center;" rowspan=2|
|- valign="top"
| משחק התפקידים הטוב ביותר
| 
|- valign="top"
| הכתיבה הטובה ביותר
| מרצ'ין בלצ'ה ובוריס פורגסז-מורסזקיווץ'
| 
| style="text-align:center;" rowspan=4|
|- valign="top"
| הפסקול הטוב ביותר
| מרקין פרזיבילוביץ', מיקולי סטרואינסקי ופרסיוול
| 
|- valign="top"
| הביצועים הטובים ביותר
| דאג קוקל כגארלט
| 
|- valign="top"
| הביומי האומנתי הטוב ביותר
| The Witcher 3: Wild Hunt
| 
|- valign="top"
| מפתחת השנה
| CD Projekt RED על The Witcher 3: Wild Hunt
| 
| style="text-align:center;"|
|- valign="top"
| style="text-align:center;"| 7 בדצמבר 2015
!scope="row"| 25 משחקי הווידאו הטובים ביותר לשנת 2015 של מגזין Slant
| משחק השנה
| rowspan="7" | The Witcher 3: Wild Hunt
| 
| style="text-align:center;"|
|- valign="top"
| style="text-align:center;"| 9 בדצמבר 2015
!scope="row"| משחקי המחשב הטובים ביותר לשנת 2015 של מגזין jeuxvideo
| משחק השנה
| 
| style="text-align:center;"|
|- valign="top"
| style="text-align:center;"| 11 בדצמבר 2015
!scope="row"| משחקי ה-PS4 הטובים ביותר לשנת 2015 של מגזין jeuxvideo
| משחק השנה
| 
| style="text-align:center;"|
|- valign="top"
| rowspan="6" style="text-align:center;" | 16 בדצמבר 2015
!scope="row"| המשחקים הטובים ביותר ל-PS4 לשנת 2015 של מגזין GameSpot
| משחק השנה
| 
| style="text-align:center;"|
|- valign="top"
!scope="row" rowspan=5| טקס פרסי משחקי הווידאו 2015 של המגזין The Telegraph
| משחק השנה
| 
| style="text-align:center;" rowspan=5|
|- valign="top"
| העיצוב הקולי הטוב ביותר
| 
|- valign="top"
| הסיפור הטוב ביותר
| 
|- valign="top"
| הביצועים הטובים ביותר
| דאג קוקל כגארלט
| 
|- valign="top"
| הישג טכני
| rowspan="3" | The Witcher 3: Wild Hunt
| 
|- valign="top"
| rowspan="7" style="text-align:center;" | 18 בדצמבר 2015
!scope="row"| סקר קוראי The A.V. Club
| משחק השנה (בחירת הקוראים)
| 
| style="text-align:center;"|
|- valign="top"
!scope="row" rowspan=5| פרסי קודי 2015 של מגזין Cheat Code Central
| משחק השנה
| 
| style="text-align:center;"|
|- valign="top"
| הדמות הגברית הטובה ביותר
| גארלט
| 
| style="text-align:center;"|
|- valign="top"
| משחק התפקידים הטוב ביותר
| rowspan="2" | The Witcher 3: Wild Hunt
| 
| style="text-align:center;"|
|- valign="top"
| האודיו הטוב ביותר
| 
| style="text-align:center;"|
|- valign="top"
| סטודיו השנה
| CD Projekt RED על The Witcher 3: Wild Hunt
| 
| style="text-align:center;"|
|- valign="top"
!scope="row"| 25 המשחקים הטובים ביותר לשנת 2015 של המגזין The Guardian
| המשחק הטוב ביותר
| rowspan="10" | The Witcher 3: Wild Hunt
| 
| style="text-align:center;"|
|- valign="top"
| style="text-align:center;"| 19 בדצמבר 2015
!scope="row"| משחקי ה-Xbox One הטובים ביותר לשנת 2015 של המגזין GameSpot
| משחק השנה
| 
| style="text-align:center;"|
|- valign="top"
| rowspan="2" style="text-align:center;" | 20 בדצמבר 2015
!scope="row"| המשחקים הטובים ביותר לשנת 2015 של המגזין Mirror Online
| משחק השנה
| 
| style="text-align:center;"|
|- valign="top"
!scope="row"| משחקי המחשב הטובים ביותר לשנת 2015 של המגזין GameSpot
| משחק השנה
| 
| style="text-align:center;"|
|- valign="top"
| style="text-align:center;"| 22 בדצמבר 2015
!scope="row"| משחקי הווידאו הטובים ביותר לשנת 2015 של המגזין Kill Screen
| משחק השנה
| 
| style="text-align:center;"|
|- valign="top"
| style="text-align:center;"| 21 בדצמבר 2015
!scope="row"| משחק השנה לשנת 2015 של המגזין GameSpot
| משחק השנה
| 
| style="text-align:center;"|
|- valign="top"
| style="text-align:center;"| 26 בדצמבר 2015
! scope="row" | המשחקים הטובים ביותר לשנת 2015 של המגזין PC Games
| משחק התפקידים הטוב ביותר
| 
| style="text-align:center;"|
|- valign="top"
| rowspan="3" style="text-align:center;" | 27 בדצמבר 2015
!scope="row"| הטובים ביותר לשנת 2015 של המגזין Ars Technica
| המשחק הטוב ביותר
| 
| style="text-align:center;"|
|- valign="top"
!scope="row"| 20 המשחקים הטובים ביותר לשנת 2015 של המגזין Digital Spy
| משחק השנה
| 
| style="text-align:center;"|
|- valign="top"
!scope="row"| המשחקים הטובים ביותר לשנת 2015 של המגזין Eurogamer.it
| משחק השנה
| 
| style="text-align:center;"|
|- valign="top"
| rowspan="2" style="text-align:center;" | 28 בדצמבר 2015
! scope="row" | המשחקים הטובים ביותר לשנת 2015 של המגזין PC Games
| המפתחת הטובה ביותר
| rowspan="2" | CD Projekt RED על המשחק The Witcher 3: Wild Hunt
| 
| style="text-align:center;"|
|- valign="top"
!scope="row"| עשרת המשחקים הטובים ביותר לשנת 2015 של מגזין Wired
| המשחק הטוב ביותר
| 
| style="text-align:center;"|
|- valign="top"
| rowspan="5" style="text-align:center;" | 31 בדצמבר 2015
!scope="row"| הטובים ביותר של EGM ל-2015
| משחק השנה
| rowspan="6" | The Witcher 3: Wild Hunt
| 
| style="text-align:center;"|
|- valign="top"
!scope="row"| משחק השנה ל-2015 של המגזין GamesRadar
| משחק השנה
| 
| style="text-align:center;"|
|- valign="top"
! scope="row"| המשחקים הטובים ביותר למחשב האישי לשנת 2015 של מגזין PC Games
| משחק השנה (בחירת הקוראים)
| 
| style="text-align:center;"|
|- valign="top"
! scope="row"| המשחקים הטובים ביותר ל-PS4 לשנת 2015 של מגזין PC Games
| משחק השנה (בחירת הקוראים)
| 
| style="text-align:center;"|
|- valign="top"
! scope="row"| משחק השנה ל-2015 של Shacknews
| משחק השנה
| 
| style="text-align:center;"|
|- valign="top"
| rowspan="9" style="text-align:center;" | 1 בינואר 2016
!scope="row" rowspan=7| פרסי הטובים ביותר של Game Revolution ל-2015
| משחק השנה
| 
| style="text-align:center;"|
|- valign="top"
| המפתחת הטובה ביותר
| CD Projekt RED
| 
| style="text-align:center;"|
|- valign="top"
| ההרחבה הטובה ביותר
| The Witcher 3: Wild Hunt – Hearts of Stone
| 
| style="text-align:center;"|
|- valign="top"
| הסיפור הטוב ביותר
| rowspan="20" | The Witcher 3: Wild Hunt
| 
| style="text-align:center;"|
|- valign="top"
| הביומי האומנותי הטוב ביותר
| 
| style="text-align:center;"|
|- valign="top"
| הפסקול הטוב ביותר
| 
| style="text-align:center;"|
|- valign="top"
| משחק התפקידים הטוב ביותר
| 
| style="text-align:center;"|
|- valign="top"
!scope="row"| פרסי משחק השנה ל-2015 של מגזין ה-Xbox הרשמי
| משחק השנה
| 
| style="text-align:center;"|
|- valign="top"
! scope="row" | משחק השנה ל-2015 של מגזין The Escapist
| משחק השנה (בחירת העורכים)
| 
| style="text-align:center;"|
|- valign="top"
| style="text-align:center;"| 4 בינואר 2016
!scope="row"| משחק השנה ל-2015 של מגזין The Escapist
| משחק השנה (בחירת הקוראים)
| 
| style="text-align:center;"|
|- valign="top"
| style="text-align:center;" rowspan=2| 6 בינואר 2016
!scope="row" rowspan=2| פרסי הטובים ביותר לשנת 2015 של המגזין Game Informer
| משחק השנה (בחירת העורכים)
| 
| style="text-align:center;"|
|- valign="top"
| משחק השנה (בחירת הקוראים)
| 
| style="text-align:center;"|
|- valign="top"
| style="text-align:center;"| 7 בינואר 2016
!scope="row"| סקר המשתמשים השישי של Metacritic
| משחק השנה (בחירת הקוראים)
| 
| style="text-align:center;"|
|- valign="top"
| style="text-align:center;" rowspan=11| 8 בינואר 2016
!scope="row" rowspan=11| הטובים ביותר של IGN ל-2015
| משחק השנה (בחירת העורכים)
| 
| style="text-align:center;" rowspan=2|
|- valign="top"
| משחק השנה (בחירת הקוראים)
| 
|- valign="top"
| משחק השנה למחשב האישי (בחירת הקוראים)
| 
| style="text-align:center;"|
|- valign="top"
| משחק השנה ל-PlayStation 4
| 
| style="text-align:center;"|
|- valign="top"
| משחק השנה ל-Xbox One
| 
| style="text-align:center;"|
|- valign="top"
| הבימוי האומנותי הטוב ביותר (בחירת הקוראים)
| 
| style="text-align:center;"|
|- valign="top"
| מצוינות טכנית (בחירת הקוראים)
| 
| style="text-align:center;"|
|- valign="top"
| הפסקול הטוב ביותר
| 
| style="text-align:center;"|
|- valign="top"
| הביצועים הטובים ביותר (בחירת הקוראים)
| 
| style="text-align:center;"|
|- valign="top"
| הסיפור הטוב ביותר (בחירת הקוראים)
| 
| style="text-align:center;"|
|- valign="top"
| ההרחבה הטובה ביותר (בחירת הקוראים)
| The Witcher 3: Wild Hunt – Hearts of Stone
| 
| style="text-align:center;"|
|- valign="top"
| style="text-align:center;"| 11 בינואר 2016
!scope="row"| טקס פרסי Writers Guild of America ה-64
| הישג יוצא מן הכלל בכתיבה למשחקי וידאו
| rowspan="4" | The Witcher 3: Wild Hunt
| 
| style="text-align:center;"|
|- valign="top"
| style="text-align:center;"| 5 בפברואר 2016
!scope="row"| פרסי IGN AU Black Beta Select 2015
| משחק השנה
| 
| style="text-align:center;"|
|- valign="top"
| style="text-align:center;" rowspan=7| 18 בפברואר 2016
!scope="row" rowspan=7| טקס פרסי D.I.C.E. ה-19
| משחק השנה
| 
| style="text-align:center;" rowspan=7|
|- valign="top"
| הישג יוצא מן הכלל בבימוי משחק
| 
|- valign="top"
| הישג יוצא מן הכלל בעיצוב דמות
| גארלט (The Witcher 3: Wild Hunt)
| 
|- valign="top"
| הישג יוצא מן הכלל בהלחנת פסקול
| rowspan="13" | The Witcher 3: Wild Hunt
| 
|- valign="top"
| הישג יוצא מן הכלל בסיפור
| 
|- valign="top"
| הישג טכני יוצא מן הכלל
| 
|- valign="top"
| הישג יוצא מן הכלל בעיצוב המשחק
| 
|- valign="top"
| style="text-align:center;" rowspan=2| 17 במרץ 2016
!scope="row" rowspan=2| טקס פרסי Game Developers Choice ה-16
| משחק השנה
| 
| style="text-align:center;" rowspan=2|
|- valign="top"
| הטכנולוגיה הטוב ביותר
| 
|- valign="top"
| style="text-align:center;" rowspan=8| 19 במרץ 2016
!scope="row" rowspan=8| טקס פרסי משחקים SXSW 2016
| משחק השנה
| 
| style="text-align:center;" rowspan=8|
|- valign="top"
| מצוינות במשחקיות
| 
|- valign="top"
| מצוינות בעיצוב
| 
|- valign="top"
| מצוינות בהישג טכני
| 
|- valign="top"
| מצוינות בהישג חזותי
| 
|- valign="top"
| מצוינות בסיפור
| 
|- valign="top"
| מצוינות בניקוד מוזיקלי
| 
|- valign="top"
| הדמות הנערצת ביותר
| גראלט
| 
|- valign="top"
| style="text-align:center;" rowspan=17| 21 במרץ 2016
!scope="row" rowspan=17| טקס פרסי NAVGTR ה-15
| משחק השנה
| rowspan="12" | The Witcher 3: Wild Hunt
| 
| style="text-align:center;" rowspan=17|
|- valign="top"
| אנימציה, טכני
| 
|- valign="top"
| בימוי אומנותי, השפעת התקופה
| 
|- valign="top"
| בימוי אומנותי, פנטזיה
| 
|- valign="top"
| זוויות המצלמה במנוע הגרפי
| 
|- valign="top"
| עיצוב שליטה בבקרים, תלת מימד
| 
|- valign="top"
| עיצוב תלבושות
| 
|- valign="top"
| בימוי בקולנוע משחק
| 
|- valign="top"
| עיצוב משחק
| 
|- valign="top"
| הנדסת משחק
| 
|- valign="top"
| גרפיקה, טכני
| 
|- valign="top"
| ציון דראמטי מקורי
| 
|- valign="top"
| ביצועים בדרמה, מוביל
| דאג קוקל כגארלט
| 
|- valign="top"
| ביצועים בדרמה, מוביל
| ווילאם רוברטס בתור הדוד ווזימיר
| 
|- valign="top"
| עריכת קול בקולנוע משחק
| rowspan="7" | The Witcher 3: Wild Hunt
| 
|- valign="top"
| כתיבה בדרמה
| 
|- valign="top"
| זיכיון משחק תפקידים
| 
|- valign="top"
| style="text-align:center;" rowspan=7| 7 באפריל 2016
!scope="row" rowspan=7| טקס פרסי האקדמיה הבריטית למשחקים ה-12
| הישג אומנותי
| 
| style="text-align:center;" rowspan=7|
|- valign="top"
| הישג בקול
| 
|- valign="top"
| המשחק הטוב ביותר
| 
|- valign="top"
| עיצוב משחק
| 
|- valign="top"
| ביצועים
| דאג קוקל כגארלט
| 
|- valign="top"
| המשחק המתמיד ביותר
| rowspan="2" | The Witcher 3: Wild Hunt
| 
|- valign="top"
| סיפור
| 
|}
|}

== קישורים חיצוניים ==

* 

* 
* [http://witcher.wikia.com/wiki/Witcher_Wiki וויקיית המעריצים] של המשחק 
* 
* אורי גרוסמן, [http://www.gadgety.co.il/130056/פנטזיה-מפלצות-ועולם-עצום-מימדים-the-witcher-3-wild-hunt-מ/ פנטזיה, מפלצות, ועולם עצום ממדים: The Witcher 3 Wild Hunt משוחרר לקהל הרחב], באתר גאדג'טי, 19 במאי 2015
* 
* גיא שושן, [http://il.ign.com/the-witcher-3/8001/review/byqvrt-the-witcher-3-wild-hunt ביקורת: The Witcher 3: wild hunt], באתר IGN ישראל, 26 במאי 2015
* שי לוי, [http://www.tgspot.co.il/the-witcher-3-wild-hunt-review/ סקירה: The Witcher 3: Wild Hunt – מועמד למשחק התפקידים של השנה], באתר TGspot, 14 ביוני 2015
* 
* 

== הערות שוליים ==

קטגוריה:The Witcher
קטגוריה:משחקי וידאו משנת 2015
קטגוריה:משחקי Windows
קטגוריה:משחקי Xbox One
קטגוריה:משחקי Xbox Series X/S
קטגוריה:משחקי פלייסטיישן 4
קטגוריה:משחקי פלייסטיישן 5
קטגוריה:משחקי נינטנדו סוויץ'
קטגוריה:משחקי פעולה-תפקידים
קטגוריה:משחקי עולם פתוח ממוחשבים
קטגוריה:משחקי וידאו שפותחו בפולין